Putkoazi iz serije u muzeju Smithsonian
***M\*A\*S\*H*** je bila medijska franšiza koja se, u različitim oblicima, koristila od 1968 do 1986. Vlasnik joj je 20th Century Fox, a temeljila se na fiktivnim likovima koji su služili u fiktivnoj 4077th Mobilnoj vojnoj kirurškoj bolnici za vrijeme korejskog rata. Originalna inkarnacija serije je smještena u rat i temelji e na Hawkeyeu Pierceu kao glavnom liku. Kasniji spin-offovi su uključivali likove koji su pojavljivali u seriji, ali im je radnja smještena iza rata. Međutim, gotovo sve varijacije serije su po žanru bile crna komedija te uključivale medicinske teme s obzirom da su većina likova bili ljekari.

Franšuta he formalno završila s posljednjom epizodom *Trapper John, M.D.* 4.9. 1986. Do danas nije bilo pokušaja da se snime novi nastavci ili serije temeljene na njoj. Međutim, fanovska baza serije je dosta snažna i 20th Century Fox je imao uspjeha prodajući film i sezone originalne TV-serije na DVD-u.

*M\*A\*S\*H* je započeo s romanom *MASH: A Novel About Three Army Doctors* koga je napisao Richard Hooker i temeljio na vlastitim iskustvima službe u MASH jedinici 8055. Roman je prvotno napisan 1968. godine, a slijedilo ga je nekoliko nastavaka.

Roman je godine 1970. ekraniziran u obliku igranog filma. Film je režirao Robert Altman, a glavni glumci su bili Donald Sutherland kai Hawkeye Pierce i Elliott Gould kao Trapper John McIntyre.

*M\*A\*S\*H*, televizijski spin-off igranog filma je emitiran od 1972. do 1983. Glavni glumci su bili Alan Alda kao Pierce i Wayne Rogers kao McIntyre. Rogers je napustio seriju nakon treće sezone te ga je zamijenio Mike Farrell kao B. J. Hunnicutt. Ova serija je najpopularnija i najpoznatija verzija franšize te je bila 25. na listi "50 najvećih TV-serija svih vremena" u izboru *TV Guide'*-a. 

*Trapper John, M.D.* je kao glavnog lika imao Trapper John McIntyrea, u tumačenju Pernella Roberts, dvadesetosam godina nakon događaja u filmu i TV-seriji. To je bio prvi spin-off s likom iz serije prikazanim u civilnom životu nakon rata. Pravno gledano, *Trapper John, M.D.* je spin-off filma *MASH*, a ne TV-serije.

*AfterMASH* je bio nasljednik TV-serije *M\*A\*S\*H*, a u njemu su glumili Harry Morgan, Jamie Farr i William Christopher, tumačeći iste likove koje su tumačili u TV-seriji, a radnja je bila poslije rata. Gary Burghoff i Edward Winter su se pojavljivali kao gosti. Međutim, serija je prekinuta samo nakon dvije sezone.

*W\*A\*L\*T\*E\*R* je bio pilot za TV-seriju koja nije snimljena. Gary Burghoff je u njoj trebao reprizirati ulogu Walter O'Reillyja, koji se viđe ne zove "Radar." Pilot je prikazan kao "CBS Special Presentation" 17.7. 1984.

Uloge
-----

| Lik | ***M\*A\*S\*H*** |
| --- | --- |
| Film | TV serija | Trapper John, M.D. | AfterMASH | W\*A\*L\*T\*E\*R |
|  |
| Ugly John Black | Carl Gottlieb | John Orchard |   |
| Henry Blake | Roger Bowen | McLean Stevenson |   |
| Frank Burns | Robert Duvall | Larry Linville |   |
| Lieutenant Dish | Jo Ann Pflug | Karen Philipp |   |
| Sam Flagg |   | Edward Winter |   | Edward Winter |   |
| Duke Forrest | Tom Skerritt |   |
| Sidney Freedman |   | Allan Arbus |   |
| Ho-Jon | Kim Atwood | Patrick Adiarte |   |
| Margaret Houlihan | Sally Kellerman | Loretta Swit |   |
| B. J. Hunnicutt |   | Mike Farrell |   |
| Spearchucker Jones | Fred Williamson | Timothy Brown |   |
| Maxwell Klinger |   | Jamie Farr |   | Jamie Farr |   |
| Trapper John McIntyre | Elliott Gould | Wayne Rogers | Pernell Roberts |   |
| Otac Mulcahy | Rene Auberjonois | William Christopher (George Morgan u pilot-epizodi) |   | William Christopher |   |
| Radar O'Reilly | Gary Burghoff |   | Gary Burghoff |
| Donald Penobscot |   | Beeson Carroll/Mike Henry |   |
| Hawkeye Pierce | Donald Sutherland | Alan Alda |   |
| Sherman T. Potter |   | Harry Morgan |   | Harry Morgan |   |
| Luther Rizzo |   | G. W. Bailey |   |
| Igor Straminsky |   | Jeff Maxwell/Peter Riegert |   |
| Wade Douglas Vollmer | David Arkin |   |
| Walter Koskiusko Waldowski | John Schuck |   |
| Charles Winchester |   | David Ogden Stiers |   |
| Zelmo Zale |   | Johnny Haymer |   |

Povezano
--------

* Differences between book, film and TV versions of M\*A\*S\*H
* Suicide Is Painless